ဝပ် ရာဇဂရူး

ဝပ် ရာဇဂရူး ဝိုရ်ဝိဟာရ် ( ထိုင်း: วัดราชคฤห์วรวิหาร; Wat Rajkruehဟုလည်း ရေးသားသည်)သည် ဘန်ကောက်မြို့ သွန်ဘူရီဘက်ခြမ်းရှိ ဝိုရဝိဟန် အမျိုးအစား၊ တတိယအဆင့်တန်းရှိ တော်ဝင် ဗုဒ္ဓဘာသာ ဝတ်ကျောင်း ဖြစ်သည်။ ဓွန်ပုရီမင်းဆက်မတိုင်မီက တည်ဆောက်ခဲ့သော ရှေးဟောင်းကျောင်းတိုက်ကြီးသည် ၎င်း၏တည်နေရာကိုအစွဲပြု၍ ယခင်က ဝပ်ဘန်းယီရူးအာ ဟု အမည်တွင်ခဲ့သော်လည်း ဒေသခံများက မွန်လူမျိုး တစ်ဦးက တည်ဆောက်ခဲ့ပြီး ဘုန်းကြီးကျောင်းတွင် မွန်ရဟန်းများစွာ သီတင်းသုံးခဲ့သောကြောင့် ဝပ်မွန် ကျောင်းဟု ခေါ်ဝေါ်ခဲ့ကြပါသည်။ နောက်ပိုင်းတွင် ဓွန်ပုရီ (သွန်ပူရီ)ခေတ်တွင် တပ်ဆင်ဘုရင်နှင့် ချောင်ဖရားဖရန့် ဖရာ့ကလန်(ဂုဏ်ထူးဆောင်)တို့သည် ရာမဘုရင် ၁ လက်ထက်တွင် ဘဏ္ဍာရေးဝန်ကြီး ဖြစ်လာခဲ့ပြီး သုံးပြည်ထောင်ဝတ္ထုကို ထိုင်းဘာသာသို့ ပထမဆုံးပြန်ဆိုခဲ့သူဖြစ်ပြီး ဘုန်းကြီးကျောင်းကို ပြန်လည်ပြုပြင်မွမ်းမံကာ ဗုဒ္ဓ၏ ဓာတ်တော်များကို ဘုရားကျောင်း၏ စေတီတော်တွင် ဌာပနာထားခဲ့သည်။ ယခုအခါ ဝိဟာရ ( တရားဟောရာ ) အဖြစ်အသုံးပြုသော အဓိက သိမ်တော်ခန်းမကြီးကို တပ်ဆင်ဘုရင်၏ အထင်ရှားဆုံးနှင့် ထင်ရှားသော စစ်ဗိုလ်ချုပ်ကြီးများထဲမှ တစ်ဦးဖြစ်သည့် ဖရားဖိချိုင်ဒပ်ဟက်မှ တည်ဆောက်ခဲ့သောကြောင့် ဖရားဖိချိုင်ဒပ်ဟက်ဟု အမည်တွင်လေသည်။ သူ၏ အရိုးပြာများကိုလည်း ဤဘုရားကျောင်းတွင် ဂုဏ်ပြုသိမ်းဆည်းထားသည်။ ဗုဒ္ဓဘာသာ စကြဝဠာဗေဒအပေါ် အခြေခံထားသော တောင်တုတစ်ခုဖြစ်သည့် ခေါမို (Khao Mo) သည် ထင်ရှားသော ဆောက်လုပ်မှုတစ်ခု ဖြစ်သည်။ နောက်ပိုင်းတွင် ရာမဘုရင် (၁) သည် ဘုရားကျောင်းကို "ဝပ်ရာဇဂရူး"အဖြစ် အမည်ပြောင်းလဲခဲ့သည်။ ရာမဘုရင် (၃)၏ နန်းစံကာလအတွင်း ဘုရားကျောင်းသည် ထပ်မံပြုပြင်မွမ်းမံခြင်းခံခဲ့ရသည်။ ထို့အပြင်၊ ဘုရားကျောင်းရှေ့တွင် စီးဆင်းနေသော ဂလုံ ဘန်ကောက်ယိုင်တူးမြောင်းသည် ရောင်စုံငါးမန်း အုပ်ကြီးတစ်ခုအတွက် ဘေးမဲ့တောဖြစ်ပြီး ဧည့်သည်များသည် ပေါင်မုန့် သို့မဟုတ် ငါးစာဖြင့် ကျွေးမွေးနိုင်ပါသည်။ ဤနေရာသည် တာဖတ်ဖလူရပ်ကွက်ရှိ မနက်ခင်းဈေးတစ်ခုဖြစ်သည့် တာလတ် ဝပ်ကလန်၏ အစိတ်အပိုင်းတစ်ခုလည်းဖြစ်ပြီး အနီးနားရှိ ဘုရားကျောင်းဖြစ်သော ဝပ် ချန်ထာရမ် ဝိုရဝိဟန်(Wat Chantharam Worawihan)သို့မဟုတ် ဝပ်ကလန်အဖြစ် ဒေလူသခံများကြားတွင် လူသိများပါသည်။ ဝပ်ရာဇဂရူးကျောင်းတည်ရှိရာနေရာသည် ယခင်က ဓွန်ပုရီခရိုင်ရုံးတည်ရှိရာနေရာဖြစ်သည်။ ကိုးကားချက်များ